CFRESH กอดคอ ASIAN วิ่งกระฉูด! รับอานิสงส์เงินบาทอ่อน
CFRESH กอดคอ ASIAN วิ่งกระฉูด! รับอานิสงส์เงินบาทอ่อน โบรกประเมินปี 65 กำไร ASIAN โต 21% หลังแนวโน้มธุรกิจอาหารทอดแช่เยือกแข็ง และอาหารสัตว์เลี้ยงขยายตัว
CFRESH กอดคอ ASIAN วิ่งกระฉูด! รับอานิสงส์เงินบาทอ่อน โบรกคาดปี 65 กำไร ASIAN โต 21%
22 เม.ย. 2565

ผู้สื่อข่าวรายงานว่า ล่าสุด ณ เวลา 10.48 น. ราคาหุ้น บริษัท ซีเฟรชอินดัสตรี จำกัด (มหาชน) หรือ CFRESH อยู่ที่ 3.82 บาท บวก 0.64 บาท หรือ 20.13% สูงสุดที่ 3.96 บาท ต่ำสุดที่ 3.22 บาท ด้วยมูลค่าซื้อขาย 395.33 ล้านบาท
ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN อยู่ที่ 16.10 บาท บวก 0.50 บาท หรือ 3.21% สูงสุดที่ 16.30 บาท ต่ำสุดที่ 15.70 บาท ด้วยมูลค่าซื้อขาย 298.29 ล้านบาท
โดยบล.โนมูระ พัฒนสิน ระบุในบทวิเคราะห์ว่า ASIAN เล่นในธีมเงินบาทอ่อน และมองว่าเป็นผู้ประกอบการด้านอาหารที่เปลี่ยนโครงสร้างธุรกิจสำเร็จ มาเน้นกลุ่มอุตสาหกรรม High growth และ Margin สูง คือรับจ้างผลิต (OEM) อาหารสัตว์เลี้ยง และกลุ่มสินค้ามูลค่าเพิ่ม (VAP) (กุ้ง/ปลาหมึกชุบแป้งทอด)
ทั้งนี้ มองกำไรปี 2565 ที่ 1,256 ล้านบาท เพิ่มขึ้น 21% เมื่อเทียบจากปีก่อน จากสัดส่วนรายได้ (Product Mix) ที่ดีขึ้นจากสัดส่วนของอาหารทอดแช่เยือกแข็ง และอาหารสัตว์เลี้ยงที่เพิ่มขึ้น (มีการขยายกำลังการผลิตอีก 17% เป็น 42,000 ตัน/ปี เริ่มใช้ไตรมาส 2/65)